Ζουμερά μπιφτέκια με μπέικον
Διαφορετικά και πολύ γευστικά, ζουμερά μπιφτέκια με μπέικον για το καθημερινό σας τραπέζι αλλά και για το BBQ της Κυριακής!
500 γρ. κιμάς μοσχαρίσιος, κατά προτίμηση από σπάλα, 1 ξερό κρεμμύδι, καθαρισμένο, κομμένο σε τέσσερα κομμάτια, χυμός από 1 μικρό λεμόνι, 2 κουτ. γλυκού σουμάκ (ανατολίτικο μπαχαρικό με βαθυκόκκινο χρώμα και όξινη γεύση· το βρίσκουμε σε όλα τα μπαχαράδικα) ή 2 κουτ. γλυκού κάρι - με διαφορετικό αποτέλεσμα, 4 φέτες ψωμί, χωρίς κόρα, μουλιασμένο σε νερό και καλά στραγγισμένο, 1/2 μάτσο μαϊντανός, χοντροκομμένος (χωρίς τα χοντρά κοτσάνια), 4 φέτες μπέικον, 100 ml ελαιόλαδο, αλάτι, φρεσκοτριμμένο πιπέρι
Για το ψήσιμο των μπιφτεκιών, προθερμαίνουμε το φούρνο στη λειτουργία του γκριλ και στρώνουμε με λαδόκολλα ένα μέτριο ταψί.Σε ένα βαθύ μπολ ρίχνουμε τον κιμά, αλάτι και φρεσκοτριμμένο πιπέρι.Στο μπλέντερ ή στο μούλτι ρίχνουμε όλα τα υπόλοιπα υλικά και τα χτυπάμε μέχρι να γίνουν μια τραχιά κρέμα. Αδειάζουμε στο μπολ με τον κιμά και ζυμώνουμε ώστε να αναμειχθούν και να έχουμε ένα αφράτο μείγμα.Πλάθουμε το μείγμα σε 4 μεγάλα μπιφτέκια, τα βάζουμε στο ταψί και ψήνουμε στο δεύτερο από πάνω ράφι του φούρνου, για περίπου 5 - 6 λεπτά από κάθε πλευρά ή μέχρι να ψηθούν όσο μας αρέσουν.    Συνοδεύουμε με λεπτοκομμένο λάχανο σαλάτα και δροσερό γιαούρτι, ανακατεμένο με λίγο χυμό λεμονιού, ελαιόλαδο και ψιλοκομμένο δυόσμο.
Μοσχαρίσιος κιμάς,Μπέικον,BBQ